**OPIS POSLOVA, PODACI O PLAĆI, NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA, PODRUČJE PROVJERE TE PRAVNI I DRUGI IZVORI ZA PRIPREMANJE KANDIDATA ZA PROVJERU ZNANJA I SPOSOBNOSTI**

**za prijam u službu namještenika na neodređeno vrijeme u**

**Jedinstveni upravni odjel Općine Vidovec na radno mjesto**

**KOMUNALNI DJELATNIK**

Na temelju članka 17. i članka 19. stavka 1. i 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19, pročelnica Jedinstvenog upravnog odjela raspisala je javni natječaj za prijam u službu

**KOMUNALNI DJELATNIK**

**– 1 izvršitelj/ca, na neodređeno vrijeme, puno radno vrijeme, uz probni rad od tri (3) mjeseca**

**UPUTE I OBAVIJESTI KANDIDATIMA/KINJAMA** (u daljnjem tekstu: kandidat u odgovarajućem padežu)

**Osnovni podaci o radnom mjestu:**

**Kategorija: IV.**

**Potkategorija: Namještenici II. potkategorije**

**Razina: 2. razina**

**Klasifikacijski rang: 13.**

**Naziv: KOMUNALNI DJELATNIK**

**Stručno znanje:**

**-** niža stručna sprema ili osnovna škola

**-** vozačka dozvola B kategorije

**Stupanj složenosti:**

- stupanj složenosti koji uključuje jednostavne i standardizirane pomoćno – tehničke poslove

**Stupanj odgovornosti:**

- stupanj odgovornosti koji uključuje odgovornost za materijalne resurse s kojima namještenik radi

**Broj izvršitelja: 1**

|  |  |
| --- | --- |
| **Poslovi radnog mjesta** | **Približan postotak vremena potreban za obavljanje pojedinog posla** |
| Održavanje zelenih površina i hortikulture: košnja zelenih površina, grabljanje travnjaka, plitko okopavanje cvjetnjaka, orezivanje granja, odstranjivanje slomljenih i suhih grana ostalog biljnog raslinja, rezanje suhih stabljika i čišćenje trajnog cvijeća | 20 |
| Ručno skupljanje otpadaka s parkovnih površina i parkovnih staza, pražnjenje spremnika za otpad, ručno čišćenje prostora oko kontejnera, čišćenje autobusnih ugibališta | 20 |
| Održavanje čistoće okoliša javnih zgrada, društvenih domova, sportskih objekata i javnih parkirališta, čišćenje i održavanje rubnih pojaseva uz javne prometnice, uklanjanje zakorovljenosti i niskog raslinja s javnih površina i saniranje divljih odlagališta otpada | 20 |
| Rad na radnim strojevima i vozilima | 15 |
| Obavljanje sitnih popravaka na dječjim igralima (bojanje metalnih dijelova igrala, bojanje drvenih klupa, popunjavanje pješčanika pijeskom, popunjavanje udubljenih dijelova tla šljunkom, popravak i bojanje drvene ograde). | 5 |

|  |  |
| --- | --- |
| Sudjelovanje u dežurstvima, pripravnosti, manifestacijama, akcijama otklanjanja elementarnih i drugih nepogoda | 5 |
| Čišćenje površina oko autobusnih nadstrešnica i čišćenje samih nadstrešnica | 5 |
| Poslovi zimskog čišćenja i održavanja javnih površina u slučajevima vremenskih neprilika | 5 |
| Obavlja i druge poslove po nalogu pročelnika Jedinstvenog upravnog odjela te sukladno smjernicama i uputama općinskog načelnika | 5 |

**PODACI O PLAĆI**

Podaci o plaći radnog mjesta propisani su Odlukom o koeficijentima za obračun plaće službenika i namještenika u Jedinstvenom upravnom odjelu Općine Vidovec („Službeni vjesnik Varaždinske županije“ broj 20/21, 08/22, 24/22 i 15/23).

Plaću namještenika čini umnožak osnovice za obračun plaća i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Namještenik ostvaruje plaću prema slijedećim kriterijima:

**koeficijent za obračun plaće iznosi 1,33 uz osnovicu plaće u bruto iznosu od 830,00 EUR.**

**UPUTE ZA PRIPREMANJE KANDIDATA ZA TESTIRANJE**

**Provjera znanja i sposobnosti bitnih za obavljanje poslova radnog mjesta komunalni djelatnik - pismena provjera znanja.**

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

Postupak testiranja kandidata za prijam na radno mjesto namještenika za koje je kao stručno znanje utvrđena niža stručna sprema ili osnovna škola provodi se putem pisanog testa iz **općeg znanja.**

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja.

**\*\*\*\***

**PRAVILA I POSTUPAK TESTIRANJA**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrati će se da je povukao prijavu na natječaj.

Po utvrđivanju identiteta, kandidati će pristupiti pisanoj provjeri znanja.

Navedena provjera traje 60 minuta.

Kandidati su dužni pridržavati se utvrđenog vremena i rasporeda testiranja.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se odvija provjera;
* razgovarati s ostalim kandidatima;
* na bilo koji drugi način ometati koncentraciju ostalih kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo za provedbu natječaja neće bodovati.

Prethodna provjera znanja i sposobnosti kandidata sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti.

Povjerenstvo za provedbu natječaja kroz intervju s kandidatima utvrđuje interese, profesionalne ciljeve i motivaciju istih za rad u jedinici lokalne samouprave.

Rezultati intervjua boduju se na isti način kao pisano testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo za provedbu natječaja utvrđuje rang-listu kandidata prema ukupnom broju bodova ostvarenih na testiranju i intervjuu.

Povjerenstvo za provedbu natječaja dostavlja pročelnici Izvješće o provedenom postupku, koje potpisuju svi članovi Povjerenstva.

Pročelnica donosi rješenje o prijmu izabranog kandidata, koje će biti dostavljeno svim kandidatima koji ispunjavaju formalne uvjete natječaja.

Kandidat koji nije zadovoljan rješenjem o prijmu izabranog kandidata može podnijeti žalbu načelniku Općine Vidovec u roku od 15 dana od dana dostave rješenja.

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA, NA WEB STRANICI** [**WWW.VIDOVEC.HR**](http://WWW.VIDOVEC.HR) **I OGLASNOJ PLOČI OPĆINE VIDOVEC.**

Za vrijeme boravka u prostorijama Općine Vidovec kandidati su dužni poštivati kućni red, nositi zaštitnu masku i postupati prema uputama službenih osoba.

**Povjerenstvo za provedbu natječaja**